Divina pietate legumque auctoritate sancitum est ut de terrenis rebus celestia adquirere debeamus. Quapropter ego, in Dei nomine, Norbaldus et uxor mea Dulcissima, et filius noster Bernardus, donamus aliquid de rebus nostris Deo et sanctis apostolis ejus Petro et Paulo, et sancto Johanni, que sunt site in pago Lugdunense, in agro Casniacense, in villa Corborgolt; est unus campus modiadas II, et terminat a mane terra Rotrudis, a medio die terra sancti Romani, a sero via regale, a circio terra de Selgiaco. Infra hos terminos, usque ad exquisitum vobis donamus, cedimus atque transfundimus. Et in alio loco dono vobis unum pratum, in eo tenore, ut quandiu vixero usufructuario habeam, et post obitum meum faciatis quicquid facere volueritis. Sed si quis, si ego, aut ullus homo venerit qui istam donationem calumpniare voluerit, componat tantum et aliud tantum, et inantea firma et stabilis permaneat, cum stipulatione subnixa. S. Norbaldi et uxoris sue Dulcissime, et filii sui Bernardi, qui donationem istam fieri et firmari rogaverunt. S. Arnulfi. S. Ubaldi. S. Rolanni. S. Bernoldi et alii Bernoldi.